Jeg havde egentlig besluttet mig for ikke at lave en anmeldelse af vores erfaring med Odder Vida Lux, men da jeg stadig hører, her et år efter, at problemerne ikke er blevet færre, vil jeg gerne istemme mig de mange her - “lad vær med at købe en Vida vogn!”Vi bestilte i efteråret 2019 den helt nye model, Vida Lux. Den blev leveret en uge inden termin så alt spillede bare, og vi blev enige med ekspedienten om at det virkelig var en lækker vogn. Der var stolthedsfaktor over at komme gående med den nye model, flot stel og nu med drejehjul! Vi får leveret vognen og begynder at bruge den allerede et par dage efter fødslen. Da baby på det tidspunkt ikke vejer meget i vognen, lægger vi heller ikke mærke til problemerne lige med det første. Men der går dog ikke længe, før den larmer mærkeligt fra baghjulene. Vi tager til babysam, og får at vide at det er et kendt problem. Der er noget med bremserne, som lige skal rettes til og klippes til. Altså vognen er omkring tre uger gammel, vi har givet 15.000kr for den og nu skal dem fikses! Fair nok, så tænker vi at det bare var det. MEN der går et par dage, og så begynder vognen at knirke helt vildt! Som var det en gammel barnevogn der har kørt ude i 15 år i regn og slud. Vi tager fat i babysam igen, som sender den til reparation, og vi skal nu have en lånevogn i et par uger! Får et nyt stel retur, da de godt kan se at det ikke spiller. Der går en uge, så knirker og knager dette stel også! Jeg tager nu direkte kontakt til Odder da jeg ikke har tid eller overskud til at babysam skal være en irriterende mellemmand. Jeg beskriver meget nøje problemerne. Får på et tidspunkt at vide at det er det danske omskiftelig vejr, som er skyld i at delene knirker. (Odder har lavet vogne i 100 år i dk. De burde nok kende lidt til vejret?!) men bliver anbefalet at spraye med deres silikonespray i hjuldelene. Vi sprayer, det virker et par timer og så er vi i gang igen. Tilbage ved start. Dialogen går frem og tilbage med Odder, jeg sender billeder og videoer for at beskrive problemerne. Vi får nyt stel 3 gange, nye forklaringer mange gange og tålmodigheden bliver sat på prøve uendeligt mange gange. Det ender med at vi desværre ikke kan komme frem til en løsning, intet hjælper og vi giver den ellers mange chancer, da vi stadig synes at det er en flot og lækker vogn. Men da vi ikke føler, at vi når nogle vegne, ender det med at vi får alle vores penge retur og vi køber en Emmaljunga Big star supreme, som vi til hver en tid vil anbefale. Jeg endte med at bruge 4 måneder af min datters første tid på at køre frem og tilbage til babysam og utallig mailkorrespondancer med Odder, inden vi kastede håndklædet i ringen. Det er ærgerligt og bestemt ikke forventeligt fra Odders side, vi havde forventet så meget mere. Men jeg føler det er nødvendigt at advare alle som overvejer at købe en Vida, hold jer langt væk! I hvert fald indtil Odder har garanteret, at der er tale om et stel 2.0. Og sørg for at teste med vægt i vognen, når i kører rundt i babysam. Det er så ærgeligt at stå som nybagte forældre og følt sig taget så meget i r... og med så dyrt et produkt. Dog skal det siges at vi fik god services fra Odder, de prøvede virkelig (og de fik gratis testhjælp i form sf alle vores beskrivelser), og der var ingen problemer med at få lovning på vores penge retur til sidst. Så opgiv ikke og lad jer ikke nøjes med en Oddervogn, der ikke er som forventet. Dertil er den sgu alt for dyr!